Jozef Roháček

Jozef Roháček (* 5. február 1877, Stará Turá† 28. júl 1962, Bratislava) bol slovenský protestantský farár a prekladateľ Biblie.

 Životopis 
Jeho otec bol Matej Roháček a matka Mária Alušícová. V mladosti (v rokoch 1888 – 1894) chodil ako podomový obchodník do Viedne a okolia, tam sa naučil dobre po nemecky. Dostal sa na misijnú školu do Neukirchenu v Nemecku. Tam sa začal učiť po grécky a hebrejsky, aby mohol prekladať Bibliu do slovenčiny. Učil sa tam aj po anglicky a francúzsky.

Po tom ako sa v roku 1909 oženil, odišiel do Kysáča ako misijný evanjelista. V roku 1911 sa dostal ako kazateľ medzi Slovákov do Nyíregyházy. Po skončení prvej svetovej vojny bol 3 roky väznený. Po prepustení odišiel do Bratislavy.

V roku 1925 zložil v Bratislave kandidátsku a kňazskú skúšku a bol ordinovaný v Modre.

Už v čase jeho pôsobenia v Maďarsku mu vyšiel slovenský preklad Nového zákona. Na Slovensku pokračoval v prekladaní Biblie do slovenčiny. Jej prvé vydanie vyšlo v roku 1936.

Neskôr pôsobil ako stredoškolský profesor a venoval sa prekladateľstvu a literárnej činnosti.

 Pozri aj 
 Svätá Biblia (Roháček)

 Externé odkazy 
 Záznam o narodení a krste v matrike evanjelického zboru v Starej Turej; záznam číslo 15
 Prof. Jozef Roháček
 Roháčkov preklad 
 Biblia – Roháček 

Kategória:Slovenskí evanjelickí kňazi
Kategória:Slovenskí náboženskí spisovatelia
Kategória:Slovenskí prekladatelia
Kategória:Osobnosti zo Starej Turej